《张氏溪亭杂兴》
元代·刘崧

草阁经秋净，柴扉近水开。
霜林收橘柚，风磴坐莓苔。
钓艇寒初放，樵歌晚独回。
城南车马地，欲往更徘徊。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。